Diari Oficial de la Generalitat Valenciana


Sumari del DOGV 9358, del 09-06-2022 (2022/5323)

RESOLUCIÓ de 2 de juny de 2022, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la realització i justificació de les actuacions contingudes en els programes formatius, corresponents a la fase d'execució I, de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5323


Data del document
:   02-06-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 2 de juny de 2022, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la realització i justificació de les actuacions contingudes en els programes formatius, corresponents a la fase d'execució I, de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020. [2022/5323]  
La present resolució té origen en l'Ordre 31/2017, de 29 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 55940-2314 (DOGV 8193 de 19.12.2017).  
Per la Resolució de 17 de desembre de 2021, del director de l'Agència Valenciana de Foment i Garantia Agrària, es convocaren les ajudes per a la formació i adquisició de competències per a activitats agroalimentàries en el marc del Programa de desenvolupament rural de la Comunitat Valenciana.  
Vist que en el punt 3 de l'apartat tercer de l'esmentada resolució relatiu al Termini i lloc de presentació, s'estableix que: «Tant els programes formatius com les fitxes tècniques per actuació es presentaran organitzats en diferents fases d'execució ajustats a les següents dates límit, fase I, per a les activitats a realitzar fins al 10 de setembre de 2022».  
  
Tenint en compte que el retard en la resolució de concessió, motivat per l'ampliació del termini per a presentar sol·licituds i la tramitació de l'ampliació del crèdit disponible per a la convocatòria d'ajudes per a la formació i adquisició de competències per a activitats agroalimentàries, ha disminuït considerablement el temps establit per a la realització i justificació dels programes formatius corresponents a la fase I, resulta necessari una ampliació del termini inicialment previst per a la justificació de la realització d'aquests programes, atés que això no perjudica cap dret de tercers en el procediment administratiu.  
  
En virtut de l'exposat i de conformitat amb el que es preveu en l'article 32 de la Llei 39/2015, d'1 d'octubre, de procediment administratiu comú de les administracions públiques, resolc:  
  
Primer  
Ampliar, fins al dia 15 d'octubre de 2022 inclusivament, el termini de realització i justificació de les actuacions contingudes en els programes formatius, corresponents a la fase I, previst en el punt 3 de l'apartat tercer de la Resolució de 17 de desembre de 2021, del director de l'Agència Valenciana de Foment i Garantia Agrària (DOGV 9240 de 22.12.2021).  
  
Segon  
Publicar la present resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució farà efecte a partir del mateix dia que es publique en el Diari Oficial de la Generalitat Valenciana.  
  
Tercer  
Contra la present resolució d'ampliació de termini de realització i justificació no es pot interposar cap recurs, sense perjudici del que siga procedent contra la resolució que pose fi al procediment, d'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 2 de juny de 2022.- El director de l'Agència Valenciana de Foment i Garantia Agrària: Rogelio Llanes Ribas.